CELEX: 62015CA0097
Language: el
Date: 2016-07-14 00:00:00
Title: Υπόθεση C-97/15: Απόφαση του Δικαστηρίου (ένατο τμήμα) της 14ης Ιουλίου 2016 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Sprengen/Pakweg Douane BV κατά Staatssecretaris van Financiën (Προδικαστική παραπομπή — Κοινό Δασμολόγιο — Συνδυασμένη Ονοματολογία — Κλάσεις 8471 και 8521 — Επεξηγηματικές σημειώσεις — Συμφωνία για το εμπόριο προϊόντων της τεχνολογίας πληροφοριών — «Screenplays»)

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/13
            
         Απόφαση του Δικαστηρίου (ένατο τμήμα) της 14ης Ιουλίου 2016 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Sprengen/Pakweg Douane BV κατά Staatssecretaris van Financiën
   (Υπόθεση C-97/15) (1)
   
   ((Προδικαστική παραπομπή - Κοινό Δασμολόγιο - Συνδυασμένη Ονοματολογία - Κλάσεις 8471 και 8521 - Επεξηγηματικές σημειώσεις - Συμφωνία για το εμπόριο προϊόντων της τεχνολογίας πληροφοριών - «Screenplays»))
   (2016/C 335/16)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Sprengen/Pakweg Douane BV
   
      κατά
   
   Staatssecretaris van Financiën
   
      Διατακτικό
   
   Η Συνδυασμένη Ονοματολογία, η οποία περιέχεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε διαδοχικά από τον κανονισμό (ΕΚ) 1549/2006 της Επιτροπής, της 17ης Οκτωβρίου 2006, και τον κανονισμό (ΕΚ) 1214/2007 της Επιτροπής, της 20ής Σεπτεμβρίου 2007, έχει την έννοια ότι συσκευές, όπως τα επίμαχα στη διαφορά της κύριας δίκης screenplays, οι οποίες εκτελούν τις λειτουργίες, αφενός, της αποθηκεύσεως πολυμεσικών αρχείων και, αφετέρου, της αναπαραγωγής τους σε τηλεοπτικό δέκτη ή σε μόνιτορ για βίντεο εμπίπτουν στην κλάση 8521 της ονοματολογίας αυτής.
   
      (1)  ΕΕ C 171 της 26.5.2015.